recursal/SuperWikiNEXT-32B huggingface dataset:
**Rafael Caldera Rodríguez** (24. tammikuuta 1916 San Felipe, Yaracuy – 24. joulukuuta 2009 Caracas, Venezuela) oli Venezuelan presidentti vuosina 1969–1974 ja 1994–1999.

Caldera tuli politiikkaan 1930-luvun puolivälissä. Hän oli perustamassa kristillisdemokraattista COPEI-puoluetta ja asettui ensimmäistä kertaa presidenttiehdokkaaksi vuonna 1947. Hän oli tulevissa vaaleissa ehdolla aina, kun mahdollista, ja nousi virkaan lopulta 11. maaliskuuta 1969. Häntä seurasi vuonna 1974 Carlos Andrés Pérez. 

Ensimmäisen presidenttikautensa aikana Caldera solmi suhteet Neuvostoliittoon ja Latinalaisen Amerikan diktatuureihin. Hän armahti kiellettyjen vasemmistopuolueiden jäseniä ja rohkaisi heitä mukaan politiikkaan rauhanomaisin keinoin. Hän pyrki saamaan öljystä riippuvaisen talouden monipuolisemmaksi.

Caldera erosi vuonna 1993 perustamastaan COPEI-puolueesta ja perusti *Convergencia Nacionalin*. Hän nousi uudelleen presidentiksi 1994. Presidenttinä Caldera armahti vuonna 1992 vallankaappausyrityksestä tuomitun Hugo Chávezin. Tämä seurasi häntä presidenttinä vuonna 1999.

Caldera oli naimisissa Alicia Pietri Montemayorin kanssa, ja parilla oli kuusi lasta.

Lähteet
-------

1. ↑  Venezuelan entinen presidentti Caldera kuollut *Yle.fi*.  24.12.2009. Helsinki:  Yleisradio. Viitattu 24.12.2009.
2. 1 2 3  Rafael Antonio Caldera Rodríguez *Encyclopaedia Britannica*. Viitattu 12.2.2019.

Aiheesta muualla
----------------

* Kuvia tai muita tiedostoja aiheesta **Rafael Caldera** Wikimedia Commonsissa

Venezuelan presidentin lippuVenezuelan presidentit
Páez | Vargas | Navarte | Carreño | Soublette | Páez | Soublette | J. T. Monagas | J. G. Monagas | J. T. Monagas | Gual | J. Castro | Gual | Tovar | Gual | Páez | Falcón | Bruzual | Villegas | J. R. Monagas | Villegas | Guzmán | Linares | Varela | Guzmán | Crespo | Guzmán | H. López | Rojas | Andueza | Villegas | Crespo | Andrade | C. Castro | Gómez | Márques | Gómez | J. Pérez | Gómez | E. López | Medina | Betancourt | Gallegos | Delgado Chalbaud | Suárez Flamerich | Pérez Jiménez | Larrazábal | Sanabria | Betancourt | Leoni | Caldera | C. Pérez | Herrera | Lusinchi | C. Pérez | Velásquez | Caldera | Chávez | Carmona | Cabello | Chávez | Maduro



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Tšekki
* Alankomaat
* Puola
* Vatikaani

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Katarina Maria Fredrika Martinson** (s. 1981 Norrköping) on ruotsalainen yritysjohtaja ja miljardööri. Hän sai sisarensa Louise Lindhin tavoin vuonna 2015 isältään osuuden isoisänsä Lars Erik Lundbergin (1920–2001) vuonna 1944 alkujaan rakennusyritykseksi perustamasta L E Lundbergföretagen AB:sta. Molemmat sisarukset istuvat tämän sijoitusyhtiön hallituksessa. Martinson on konserniin kuuluvan kiinteistöyhtiön (Lundbergs fastigheter) toimitusjohtaja. Hän on toiminut tai toimii hallituksen puheenjohtajana tai jäsenenä useissa perheen sijoitusyhtiön tytäryhtiöissä tai sijoituskohteissa. Hän on sijoittanut varojaan myös esimerkiksi Husqvarnaan. Maaliskuussa 2018 yhdysvaltalainen talousjulkaisu *Forbes* arvioi Martinsonin omistusten arvoksi 1,3 miljardia dollaria.

Sijoitusyhtiö L E Lundbergföretagenin määräysvalta ja enemmistö yhtiön kantaosakkeista (A-osakkeista) oli huhtikuussa 2018 Lindhin isällä Fredrik Lundbergilla, joka toimii yhtiön toimitusjohtajana. Yhtiön vuosikertomuksen 2017 mukaan Fredrik Lundberg omisti helmikuussa 2018 yhteensä 42,3 prosenttia sijoitusyhtiön osakkeista (71,0 % äänivallasta), Katarina Martinson perheineen 14,0 prosenttia (11,2 äänivallasta) ja samoin hänen siskonsa Louise Lindh perheineen. Yhtiön B-osakkeet noteerataan Tukholman pörssissä (OMXS: LUND B). 

Martinson muutti vuonna 1985 vanhempiensa ja sisaruksensa kanssa Sveitsiin, sillä hänen isänsä halusi tuolloin edullisemman perintöveron. Martinson oppi sujuvan saksan kielen taidon sveitsiläisessä päiväkodissa.

Martinson on valmistunut maisteriksi Tukholman kauppakorkeakoulusta (MBA).

Lähteet
-------

1. 1 2 3  Okända systrarna som ärver miljarder  23.11.2013. expressen.se. Viitattu 1.5.2018. (ruotsiksi)
2. 1 2 3 4  Arkistoitu kopioBoard of Directors L. E. Lundbergföretagen AB,lundbergforetagen.se.  Arkistoitu 20.4.2018. Viitattu 1.5.2018. (englanniksi)
3. 1 2  Katarina Martinson (Maailman dollarimiljardöörien lista)  6.3.2018. Forbes, forbes.com. Viitattu 1.5.2018. (englanniksi)
4. ↑  Han ger sina döttrar gåva värd 6 miljarder  23.11.2015. va.se. Viitattu 1.5.2018. (ruotsiksi)
5. 1 2  Sveriges miljardärer 2017: 32. Katarina Martinson  6.12.2017. va.se. Viitattu 1.5.2018. (ruotsiksi)
6. 1 2  Arkistoitu kopioKatarina Martinson. Board member husqvarnagroup.com.  Arkistoitu 16.4.2018. Viitattu 1.5.2018. (englanniksi)
7. ↑  The World's Billionaires List (Maailman dollarimiljardöörit, naiset)  6.3.2018. Forbes, forbes.com. Viitattu 1.5.2018. (englanniksi)
8. ↑  Arkistoitu kopioAnnual Report 2017 (pdf) (omistuksen jakautuminen: sivu 19) L. E. Lundbergföretagen AB,lundbergforetagen.se.  Arkistoitu 2.5.2018. Viitattu 1.5.2018. (englanniksi)
**URW Type Foundry GmbH** on Svend Bangin, Peter Rosenfeldin, ja Jürgen Willrodtin vuonna 1995 perustama saksalainen yritys. Yritys toimii Hampurissa, ja sen nimi oli alun perin **URW++**. Nimi muutettiin nykyiseksi vuonna 2018. Se on URW-nimisen yrityksen toiminnan jatkaja. URW kehitti aikoinaan ammattimaisen fonttien digitointijärjestelmän, Ikaruksen. 

URW Type Foundry tarjoaa fonttikehityksen palveluja muille yrityksille ja julkaisee omia kirjaintyyppejään. URW:n kirjaintyyppien kokoelma on laaja, ja se koostuu lähinnä klassisten kirjaintyyppien digitoiduista versioista. URW Type Foundry on erikoistunut tarjoamaan kirjaintyypeissään laajan tuen eri kirjaimistoille. Useissa sen suosituimmissa kirjaintyypeissä on latinalaisten aakkosten lisäksi myös itäisen Euroopan kielten erikoismerkit sekä kyrilliset ja kreikkalaiset aakkoset. Yritys valmistaa myös monia japanin, kiinan, korean ja devangarin kirjaimiston kirjaintyyppejä.

URW on tunnettu myös klooneistaan tunnetuista kirjaintyypeistä. Nimbus Roman (1982) ja sen seuraaja Nimbus Roman No. 9 L (1987) vastaavat metriikaltaan lähes Times Romania, Nimbus Sans taas Helveticaa ja Nimbus Mono L Courieria. Nämä fontit julkaistiin 1996 GNU ja Aladdin Ghostscript Free Public License -lisensseillä vapaasti levitettäväksi, mikä mahdollisti Adoben fonttien korvaamisen ilmaiseksi vapaissa ohjelmissa kuten GhostScript.

Lähteet
-------

1. 1 2  URW Type Foundry *Identifont*. Viitattu 13.9.2019. (englanniksi)
2. ↑  About URW URW Type Foundry GmbH. Viitattu 13.9.2019. (englanniksi)
3. ↑
**Cruz Hernández Rivas** (väitetysti 3. toukokuuta 1878 – 8. maaliskuuta 2007) oli maailman vanhimmaksi ihmiseksi väitetty elsalvadorilainen. Hän oli kotoisin San Agustínista. El Salvadorin viranomaiset ovat vahvistaneet tiedon Hernándezin iästä, mutta Guinnessin ennätysten kirjaan häntä ei ole kelpuutettu.

Hernándezin uutisoitiin toukokuussa 2006 täyttäneen 128 vuotta, mutta yleisesti hyväksyttyjä todisteita ei löydetty. Jos väitetty ikä olisi totta, hän ei olisi ollut ainoastaan aikansa vaan kaikkien aikojen vanhin ihminen maailmassa. Virallinen kunnia kuuluu kuitenkin ranskalaiselle Jeanne Calmentille, joka oli 122-vuotias kuollessaan vuonna 1997. 

Cruz Hernándezin ilmoitettiin kuolleen maaliskuussa 2007 väitetyssä 128 vuoden iässä. Jos väitetty syntymäpäivä osoittautuu paikkansapitäväksi, Hernández olisi kuollessaan ollut vain parin kuukauden päässä huikeasta 129 vuoden iästä ja olisi ollut luonnollisesti todistetusti maailman vanhin ihminen.

Hernández sai 13 lasta, joilla heilläkin oli yhteensä reilusti yli sata jälkeläistä. Hän toimi kätilönä 100-vuotiaaksi saakka ja vietti viimeiset elinkuukautensa etupäässä nukkuen, kyvyttömänä puhumaan.

Hernándezia ei liian vähäisenä pidetyn virallisen todistusaineiston vuoksi koskaan kelpuutettu Guinnessin ennätysten kirjaan. Guinnessia oli kuitenkin lähestetty asian tiimoilta kansallisen syntymärekisterikeskuksen viranomaisten taholta.

Hernándezin pitkäikäisyyden syyksi hänen ystävänsä väittivät naisen rakkautta olueen raa'an kananmunan kera. Kun Hernández kuoli nukkuessaan torstaina 8. maaliskuuta 2007, maailman vanhimman elossa olevan ihmisen virallinen titteli kuului japanilaiselle Yone Minagawalle. Minagawa syntyi 4. tammikuuta 1893, joten Hernández oli väitetysti häntä viisitoista vuotta vanhempi.

Vuonna 2015 tutkijat löysivät Hernándezin kastetodistuksen, jonka mukaan hän oli syntynyt 3. toukokuuta 1893. Näin ollen Hernández olisi kuollessaan ollut 113 vuoden ja 309 päivän ikäinen.

Lähteet
-------

* Salvadorissa juhlittiin maailman vanhinta ihmistä  5. toukokuuta 2006. Turun Sanomat. Viitattu 22. toukokuuta 2007.
* "World's oldest person" dies in El Salvador  10. maaliskuuta 2007. Reuters. Viitattu 22. toukokuuta 2007. (englanniksi)

### Viitteet

1. ↑
*Tämä artikkeli kertoo Britannian kuninkaallisen laivaston T-luokan sukellusveneestä. Muita merkityksiä on täsmennyssivulla.*

**HMS Taurus** (viirinumerot P93, P313 ja P339) oli Britannian kuninkaallisen laivaston T-luokan sukellusvene toisessa maailmansodassa.

Valmistus
---------

*Pääartikkeli: T-luokka (sukellusvene)*
Alus tilattiin Vickers Armstrongilta Barrow-in-Furnessista, missä köli laskettiin 30. syyskuuta 1941. Alus laskettiin vesille 27. kesäkuuta 1942 ja otettiin palvelukseen vielä samana vuonna 3. marraskuuta.

Palvelus
--------

Sodan aikana alus oli Välimerellä ja Tyynellä valtamerellä Kauko-idässä. Ollessaan Välimerellä se upotti pienen ranskalaisen kauppalaivan *Clairetten*, espanjalaisen kauppalaivan *Bartolon*, italialaisen kauppalaivan *Dernan*, ranskalaisen hinaajan *Ghribin* ja kaksi proomua, portugalilaisen *Santa Irenen*, pienen italialaisen tankkerin *Alcione C:n*, italialaisen purjealuksen *Luigin*, 28 kreikkalaista purjealusta ja pienen kreikkalaisen *Romanon*. Alus vaurioitti lisäksi kahta purjealusta ja kreikkalaista kauppalaivaa *Konstantinos Louloudisia*.

Alus siirrettiin Kauko-itään, jossa se operoi keisarillisen Japanin laivastoa vastaan. Alus upotti 12. marraskuuta 1943 Penangin edustalla sukellusvene *I-34:n*, kaksi hinaajaa ja proomun ja pelastusalus *Hokuan I-Gon*. Alus myös laski runsaasti miinoja, jotka vaurioittivat sukellusvene *I-37:ää* ja upottivat kuljetusalus *Kasumimarun*.

### Alankomaiden laivastossa

Sotatoimien päätyttyä alus lainattiin 4. kesäkuuta 1948 viiden vuoden sopimuksella Alankomaile, joka liitti sen laivastoonsa samana päivänä nimellä *Hr. Ms. Dolfijn*. Alus teki useita partiomatkoja Atlantilla ja Norjan rannikolla koeajoissa ja koulutuksen aikana. Marraskuussa 1949 alus osallistui *Hr. Ms. Zeehondin* kanssa Britannian laivaston merisotaharjoitukseen.

Alus teki laivastovierailun 13. helmikuuta - 28. maaliskuuta 1950 Bornoyaan, Jan Mayenille ja Tromssaan. Matkan aikana alus sukelsi snorkkelin avulla 450 tuntia lähes yhteenmenoon. Maalis-huhtikuussa alus teki partiomatkan Pohjoiselle Jäämerelle.

Alus poistettiin palveluksesta 7. joulukuuta 1953 ja palautettiin Britannian laivastolle, joka otti sen seuraavana päivänä uudelleen palvelukseen alkuperäisellä nimellä *HMS Taurus*. Alus palveli vielä seitsemän vuotta ennen kuin se myytiin romutettavaksi huhtikuussa 1960.

Lähteet
-------

* Akermann, Paul: *Encyclopaedia of British Submarines 1901–1955*. Penzance, Cornwall: Periscope Publishing, 2002. ISBN 1-904381-05-7. (englanniksi)
* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. ↑  Gardiner, Robert 1947-1995 s. 528
2. 1 2 3  dutchsubmarines.com
**Petri Lahti** (s. 1965 Helsinki) on suomalainen toimittaja ja tietokirjailija.

Lahti on työskennellyt vuodesta 1999 lähtien toimittajana Ilta-Sanomissa ja Urheilulehdessä. Sitä ennen hän työskenteli Veikkaajassa ja Yleisradion Teksti-TV:ssä.

Lahti kirjoitti vuonna 2019 pikaluistelija Mika Poutalan elämäkerran *Muutaman sadasosan tähden* ja 2018 yhdessä Leonard Jägerskiöld Nilssonin kanssa tietokirjan *Jalkapallon seuravaakunat.*

Hän toimi esimiehenä ja toimittajana Ilta-Sanomien vuonna 2019 julkaisemassa *Bensaa suonissa* -bookzinessä ja vuonna 2005 rock-yhtye Hurriganesia käsittelevässä erikoislehdessä. Hän kirjoitti vuonna 2023 myös Hurriganesia käsittelevän tietokirjan *Houlama! Hurriganes päivä päivältä 1971-1984.*

Lahti osallistui lisäksi kirjoittajana *Cover Art - Eläköön vinyyli!* -tietokirjaan vuonna 2016 ja vastasi muusikko Jimi Hendrixin vuonna 2020 ilmestyneen elämäkertakirjan Suomi-osuudesta.

Lahti on valittu vuoden jalkapallotoimittajaksi 2002.

Teokset
-------

* *Jalkapallon seuravaakunat*. Helsinki: 2018. ISBN 9789523126916.
* *Mika Poutala - Muutaman sadasosan tähden*. Helsinki: 2019. ISBN 9789523128910.
* *Veljeni Jimi Hendrix (kirjan Suomen vierailuosuus)*. Helsinki: 2020. ISBN 9789523751033.
* *Litmanen - Kympin matkassa (Juha Kanervan kanssa)*. Helsinki: 2021. ISBN 9789523732483.
* *Kirka - Hetki lyö.* Helsinki: 2022. ISBN 9789523734357.
* *Kansa taisteli - Rajuimmat taistelut (koonnut)*. Helsinki: 2023. ISBN 9789523736702.
* *Houlama! Hurriganes päivä päivältä 1971-1984.* Helsinki: 2023. ISBN 9789523736221.

Lähteet
-------

1. ↑  Muutaman sadasosan tähden *Minerva Kustannus*. Viitattu 28.5.2020.
2. ↑  Jalkapallon seuravaakunat *Minerva kustannus*. Viitattu 28.5.2020.
3. ↑  Sami Hyypiästä taas Vuoden futari *Ilta-sanomat*.  2002. Viitattu 28.5.2020.

Aiheesta muualla
----------------

* Petri Lahti Minerva kustannuksen sivulla
* Petri Lahti Twitterissä
**Tiina Järvilehto** (o.s. **Vierto**, s. 22. maaliskuuta 1970) on Miss Suomi 1990. Sanavalmista ja pirteää Viertoa veikattiin voittajaksi jo lehtien palstoilla ennen lopputuloksen ilmoittamista.

Aikaisemmin vuonna 1990 Vierto oli jo valittu Miss Tennikseksi ja Suomen mallikuningattareksi. Miss Suomi 1990 perintöprinsessoiksi valittiin Anu Yli-Mäenpää ja Nina Björkfelt. Vierto ei sijoittunut Miss Universum -kisoissa, mutta Miss Globe International -kisoista Turkissa tuli pronssia. Nina Björkfeltin viedessä Miss Skandinavia -tittelin, Vierto sijoittui toiseksi häviten Björkfeltille vain yhdellä pisteellä.

Vierto kirjoitti ylioppilaaksi missivuonnaan 1990 ja vuonna 1997 hän oli valmis kauppatieteiden maisteri. Vierto tuli myös tunnetuksi TV:ssä *Onnenpyörä*-ohjelman tyttönä.

Vuonna 1996 Vierto avioitui Jouni Järvilehdon kanssa ja heillä on kolme lasta.

Lähteet
-------

1. ↑  Uusi Miss Suomi Tiina Vierto on täynnä tahtoa.  *Apu*, 16.02.1990, nro 7, s. 62. Kansalliskirjasto. Viitattu 19.04.2023.
2. ↑   (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
*USS Monitor*
*USS Monitorin* rakennepiirros vuodelta 1862.
*USS Monitorin* tykkitorni.
*USS Cheyenne* (Monitor No. 10)
**Monitorialus** on panssarilaivan varhaistyyppi, jonka elinkaari ulottui Yhdysvaltain sisällissodasta toiseen maailmansotaan. Alusluokka on nimetty USS *Monitorin* mukaan.

Perustyypit
-----------

Monitorialukset, lyhyesti monitorit, jakaantuvat karkeasti kahteen tyyppiin: tykkialukset ja tornialukset.

Tykkialuksissa tykit on asennettu yhtenäisen panssarikuoren suojaan ja niitä käytettiin erillisistä tykkiporteista käsin. Tämän tyypin tunnetuin lienee lajissaan ensimmäinen, Konfederaation panssarilaiva CSS *Virginia* (alkujaan USS *Merrimack*). Tässä aluksessa ei aivan luotettu tykkeihin, vaan tärkeimpänä aseena pidettiin keulaan asennettua erityisvahvistettua puskuria, jolla saattoi upottaa muita aluksia. Tiettävästi puskuria käytettiin vain kerran, kun *Virginia* upotti korvetti USS *Cumberlandin*. Puskuri kuitenkin juuttui upotettavaan alukseen niin tiukasti, että panssarilaivan yrittäessä irtautua uhristaan puskuri irtosi siitä ja jäi korvetin sisuksiin. *Cumberlandin* saama vuoto oli niin paha, että se upposi noin puolessa tunnissa. Konfederaation muut tykkialukset käyttivät puskureitaan vaihtelevassa määrin koko sodan ajan, yleensä huonolla menestyksellä vähäisen konetehon takia.

Tykkialustyyppiä rakennettiin lopulta vähän, koska uudempi malli, tornialus, osoittautui huomattavan paljon käytännöllisemmäksi. Tässä aluksessa tykit asennettiin käännettävään tykkitorniin, jonka ansiosta alus saattoi ampua kaikkiin suuntiin, tykkialuksessa ampumakulma taas oli rajallinen, ja alusten koon kasvaessa torneja voitiin asentaa useampia.

Monitorit osoittautuivat kuitenkin hitaiksi ja heikoiksi merikelpoisuudeltaan, ja useita niistä tuhoutui myrskyissä. Tuhoutuneita on muun muassa USS *Monitor*, josta alustyyppi on saanut nimensä. Suomen vesillä tuhoutui venäläinen monitori *Rusalka*.

Lähteet
-------

1. ↑  WSOY Iso tietosanakirja 6, s. 246, WSOY 1997 ISBN 951-0-20163-4
**Prókopos** (kreik. Πρόκοπος) eli *Prókopoksen järvi* (Λίμνη Προκόπου, *Límni Prokópou*) tai *Prókopoksen laguuni* (Λιμνοθάλασσα Προκόπου, *Limnothálassa Prokópou*) on laguunimainen järvi Peloponnesoksen niemimaan luoteisosassa Kreikassa. Sen pinta-ala on noin 1,5 neliökilometriä ja suurin syvyys noin 1,5 metriä.

Prókopos-järven rantaa Strofylián metsän puolella.
Prókopos-järvilaguuni on osa Kotýchin ja Strofylián kosteikkojen kansallispuistoa ja Natura 2000 -aluetta. Sen pohjoispuolella sijaitsee Pápaksen laguuni, kauempana eteläpuolella Lámia-järvi ja länsipuolella Strofylián metsä. Áraxoksen lentokenttä sijaitsee järven itäpuolella.

Lähteet
-------

1. 1 2  Το δάσος της Στροφυλιάς *Visit Greece*.  Arkistoitu 5.9.2018. Viitattu 3.9.2018.
2. ↑  Λιμνοθάλασσα Πρόκοπος Strofylia National Park. Viitattu 3.9.2018.

Aiheesta muualla
----------------

* Kuvia tai muita tiedostoja aiheesta **Prókopos** Wikimedia Commonsissa
t-testin todennäköisyysjakautuma, kun df=7.
***t*-testi** on mikä tahansa tilastollinen testi, joka noudattaa Studentin t-jakaumaa kun nollahypoteesi on voimassa. *t*-testi on yksi käytetyimmistä tilastollisista testeistä. Sillä testataan normaalijakautuneiden satunnaismuuttujien keskiarvoja.

Testi tehdään laskemalla *t*-arvo ja sitä verrataan *t*-jakaumasta poimittuun raja-arvoon, joka riippuu valitusta merkitsevyystasosta. Yleensä merkitsevyystasoksi valitaan 0,05, jolloin kaksisuuntaisen testin raja-arvo lähestyy lukua 1,96 otoskoon kasvaessa. Testisuure saa suuren arvon, kun muuttujan keskiarvo on kaukana nollahypoteesista ja muuttujan vaihtelu on pientä annetulla otoskoolla.

Seuraavassa on yleisimpiä *t*-testin sovelluksia:

* Testataan nollahypoteesia, jonka mukaan kahden normaalijakautuneen muuttujan keskiarvot ovat samat. *t*-testistä on eri versiot riippuen siitä, ovatko ryhmät riippumattomat toisistaan tai parittaisia.
* Testataan, onko normaalijakautuneen muuttujan keskiarvo sama kuin testattava nollahypoteesin arvo.
* Testataan, onko regressiokerroin merkitsevästi nollasta poikkeava.

Yhden otoksen testi
-------------------

Kun muuttuja *X* on normaalijakautunut, voidaan *t*-testillä testata, onko sen keskiarvo yhtäläinen valitun nollahypoteesin \mu \_{0} kanssa.

Olkoon odotusarvo \mu , keskiarvo {\displaystyle {\bar {X}}}, varianssin estimaatti {\displaystyle {\bar {Var(X)}}} ja otoskoko *n*.

Testattava nollahypoteesi on:

{\displaystyle H\_{0}:\mu \_{x}=\mu \_{0}}

Keskiarvon keskivirhe on:

{\displaystyle SE={\sqrt {{\bar {Var(X)}}/n}}}

Testisuure on:

{\displaystyle t={\frac {{\bar {X}}-\mu \_{0}}{SE}}},

ja se noudattaa *t*-jakaumaa vapausasteella {\displaystyle n-1}.

Kahden otoksen testi
--------------------

Kun muuttujat *X* ja *Y* ovat riippumattomia ja normaalijakautuneita, voidaan niiden keskiarvojen yhtäläisyyttä testataan seuraavasti.

Testattava nollahypoteesi on:

{\displaystyle H\_{0}:\mu \_{x}=\mu \_{y}}

Keskiarvojen erotuksen keskivirhe on

{\displaystyle SE={\sqrt {{\bar {Var(X)}}/n\_{x}+{\bar {Var(Y)}}/n\_{y}}}}

Testisuure saadaan tällöin:

{\displaystyle t={\frac {{\bar {X}}-{\bar {Y}}}{SE}}}

Se noudattaa *t*-jakaumaa vapausasteella {\displaystyle n\_{x}+n\_{y}-2}, jos jakaumien varianssit ovat samat.

Katso myös
----------

* U-testi
* William Sealy Gosset
Voltaj 2015

**Voltaj** on romanialainen vuonna 1982 perustettu yhtye, joka soittaa pääasiassa popahtavaa rockia. Yhtyeen nimi Voltaj tarkoittaa jännitettä.

Yhtye julkaisi ensimmäisen levynsä *Pericol de moarten* vuonna 1996 vasta 14 vuotta sen perustamisen jälkeen. Levylle oli koottu sen ajan yhtyeen suosituimpia hittejä. Heidän seuraava julkaisunsa oli *Asta-i viaţa*-single. Se julkaistiin helmikuussa 1999 ja pian sen jälkeen media julkisti kappaleen yhdeksi Romanian suurimmaksi hitiksi sinä vuonna. Samoihin aikoihin yhtye alkoi valmistella seuraavaa levyään, joka lopulta julkaistiin heinäkuussa samana vuonna. Levyn nimi oli *Risk Maxim 2* ja se sisälsi niin Asta-i viatan kuin 11 muutakin kappaletta, joista suosituimpia olivat bändin alkuajoilta peräisin oleva *Arma ta `99*, *Ora de germană* sekä *Lumina*, joka oli myös uudelleentehty versio yhtyeen alkuajoilta olevasta Luminasta. Vuonna 2000 julkaistiin heidän kolmas albuminsa Bungee. Levyltä hitiksi asti nousi kappale *Albinuţă*, joka ylsi Romanian viiden parhaimman joukkoon. Muita suosittuja kappaleita levyltä olivat *Zodiac C* ja *Un pas în faţă*. Loppuvuodesta he myös julkaisivat uuden singlensä *Iarnan.* Se oli hyvin tarttuva kappale, ja vuoden 2001 puolella kappaleelle tehtyä musiikkivideota soitettiin lähes jokaisella Romanian musiikkikanavalla. Yhtye vaihtoi levy-yhtiötään kesäkuussa 2001, ja sen alla he myös julkaisivat seuraavan kappaleensa 3D:n.

Huhtikuussa 2002 julkaistiin yhtyeen seuraava tuplasingle *...TU*, jonka oli tarkoitus olla omistettu jokaiselle yhtyeen fanille ja satunnaiselle kuuntelijalle. Sitä seuraava levy julkistettiin jo saman vuoden elokuussa, ja se kantoi nimeä *424*. Se sisälsi raidan nimeltä *Scrisoare*, joka nousi sen levyn suosituimmaksi kappaleeksi. Joulukuussa 2003 yhtye julkaisi ensimmäisen Best of -levynsä sekä tuplasinglen kappaleesta *Noapte bună!*. Single sisälsi niin alkuperäisen version kappaleesta kuin uudelleenmiksattuja ja yhden karaokeversion. Yhtyeen tuorein albumi on vuodelta 2004, *Povestea oricui.* Levyn kappaleista *Eu cu mine*, *Şi ce?,* *Povestea oricui* ja *Patapetine* tehtiin musiikkivideot. Toinen kokoelmalevy julkaistiin vuonna 2005, ja se sisälsi kappaleiden parhaimmistoa yhtyeen alkuajoilta tähän päivään asti.

Voltaj on myös julkaissut yhden kuvakirjan ja DVD:n.

Vuonna 2015 yhtye edusti Romaniaa Eurovision laulukilpailussa kappaleella *De la capăt*.

Jäsenet
-------

* **Călin Goia**, solisti
* **Oliver Sterian**, rummut
* **Gabi Constantin**, kitara
* **Bobby Stoica**, kosketinsoittimet
* **Valeriu Ionescu**, basso

Lähteet
-------

1. ↑  Voltaj to represent Romania in Vienna *eurovision.tv*.  8.3.2015. EBU. Viitattu 8.3.2015. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Voltaj**.
Kira Rudyk.
**Kira Oleksandrivna Rudyk** (ukr. Кіра Олександрівна Рудик; s. 14. lokakuuta 1985) on ukrainalainen poliitikko ja Holos-puolueen puheenjohtaja.

Rudyk syntyi Užhorodissa. Hän opiskeli Kiovan Mohyla-akatemiassa informaatioteknologiaa ja valmistui maisteriksi vuonna 2008. Vuosina 2005–2016 hän työskenteli IT-yrityksissä. Vuoden 2019 parlamenttivaaleissa hänet valittiin Ukrainan parlamenttiin eli Verh’ovna Radaan Holos-puolueen listan kolmantena. Maaliskuussa 2020 hänet valittiin Holosin puheenjohtajaksi.

Lähteet
-------

1. ↑  Рудик Кіра Олександрівна *LB.ua*.  Arkistoitu 26.2.2023. Viitattu 26.2.2023. (ukrainaksi)
2. ↑  Рудик Кіра Олександрівна *ПолітХаб*.  Arkistoitu 26.2.2023. Viitattu 26.2.2023. (ukrainaksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Videopelit**

Alustat 

* kolikkopeli
* pelikonsoli
* käsikonsoli
* mobiilipeli
* tietokonepeli
* verkkopeli


Lajityypit 

* kasuaalipeli
* roolipeli
* seikkailu
* toiminta
* toimintaseikkailu
* simulaatio
* strategia
* urheilu


Historia 

* kolikkopelien kulta-aika
* vuoden 1983 videopelilama
* Atarin videopelihautajaiset


Aiheet 

* videopelien vaikutustutkimus
* videopelikulttuuri
* videopelikeräily
* videopelien säilöminen
* videopelilokalisointi
* videopelimusiikki
* videopeliteollisuus
* elektroninen urheilu


 

Lisää aiheita  
**Videopelien teemasivuilla**

**Videopelikeräily** on videopelien keräilyä.

Keräilijät maksavat huippukuntoisista tai harvinaisista peleistä huomattavia summia: alkuperäisessä suljetussa pakkauksessa olevat pelit ovat myyneet huutokaupassa korkeilla hinnoilla. Videopelien keräily on kasvanut 2000-luvulla ja harrastajat ovat keskittyneet peleihin, joiden parissa ovat kasvaneet. Kun ulkopuoliset arvioijat tulivat harrastukseen mukaan keräilijöille tuli objektiivinen vertailu eri henkilöiden omistamien pelien välille. Myöhemmin pelien ostajiin on tullut mukaan henkilöitä, jotka nostalgian sijaan keräilevät pelejä kuten muitakin hyödykkeitä kuten kolikoita, kortteja, sarjakuvia tai taideteoksia. Pelien arviointi on muuttunut nostalgia-arvosta pelien taiteelliseen ja historialliseen arvoon osana populaarikulttuuria.

Keräilyssä on ollut pitkään painopiste kokoelman kattavuudella: keräilijät halusivat täyden, pelattavan joukon pelejä suosikkialustalleen joko irrallisina pelimoduuleina tai sulkemattomina laatikoina. Maailmanennätys on Antonio Monteiron 20 139 pelin kokoelma. Täyttä pelijoukkoa havittelevien kilpailu harvinaisimmista peleistä kokoelman täydentämiseksi nosti pelien hintoja ja muut ominaisuudet olivat sivuseikka. Sinetöityjen pelien keräilyn suosioon sanotaan vaikuttaneen luokitellut huutokaupat ja keräilyn "ammattimaistuminen" sekä pelien eri "painoksien" välillä olevat erot. Harvinaisuuksia ovat muun muassa varhaiset "testimarkkinapainokset".

Keräilyn lisäksi on tullut "retro-pelaajia", jotka kuvaavat pelaamistaan suoratoistopalveluihin kuten Twitchiin ja YouTubeen.

Lähteet
-------

1. ↑  World record for most expensive video game auction is now $1.56 million [Updated] *arstechnica.com*.  9.7.2021. Viitattu 12.7.2021. (englanniksi)
2. 1 2 3 4 5 6  Jacob Bogage: This man just bought some of gaming’s ‘holy grails.’ It cost him $1 million. *washingtonpost.com*.  18.10.2019. Viitattu 12.7.2021. (englanniksi)
3. 1 2 3 4  Kyle Orland: Collectors are as confused as you are about that $1.56M Super Mario 64 sale *arstechnica.com*.  18.7.2021. Viitattu 19.7.2021. (englanniksi)
4. ↑  Kathy Bradeanu: Largest collection of video games: Antonio Monteiro *worldrecordacademy.org*.  25.4.2019.  Arkistoitu 20.2.2021. Viitattu 19.7.2021. (englanniksi)
5. ↑  Deniz Kahn: The Definitive NES Black Box Variant Guide *watagames.com*.  8.1.2019.  Arkistoitu 18.7.2021. Viitattu 19.7.2021.
6. ↑  Kyle Orland: Why is this copy of Super Mario Bros. worth $100,000? We asked a buyer *arstechnica.com*.  15.2.2019. Viitattu 19.7.2021. (englanniksi)
**Ata Gears Oy** on suomalainen metalliteollisuusyritys, joka on erikoistunut kaarevahampaisten kartiohammaspyörien valmistamiseen muun muassa meriteollisuuden tarpeisiin.

Ata Gears perustettiin 1937 nimellä Oy Autotarvike Ab. Vuosina 1946–1995 se toimi nimellä Ata Osakeyhtiö.

Ata Gearsin kaksi tehdasta sijaitsevat Tampereella ja raaka-ainevarasto Pälkäneellä. Ata Gears valmistaa kuudella tuotantolinjalla hammaspyöräpareja, jotka muodostuvat *pinionista* ja *lautaspyörästä*. Lautaspyörien halkaisija vaihtelee noin 20 senttimetristä lähes kolmeen metriin. Suurimmat hammaspyöräparit painavat useita tonneja. Vuosituotanto on noin 8 000 hammaspyöräparia, ja tuotannosta noin 65 % menee vientiin.

Historiaa
---------

Atan perustivat vuonna 1937 Erik Duncker ja Jaakko Mäkinen nimellä Autotarvike Oy. Aluksi yritys toimitti suomalaiselle ajoneuvoteollisuudelle voimansiirtokomponentteja, ja vientitoiminta alkoi 1942. Ata oli yksi Yhteissisun perustajista ja omistajista valtion ohella.

Ata siirtyi Tampereen keskustasta nykyiselle paikalleen vuonna 1941. Tehtaan läheisyyteen kehittyi työntekijöiden asuinalue ja lopulta yrityksen mukaan nimettiin koko Atalan kaupunginosa.

Ajoneuvovaihteistoista Ata laajensi puunjalostusteollisuuden voimansiirtoon 1960-luvulla. Meriteollisuudesta tuli merkittävä asiakasryhmä 1970-luvulla, ja 2000-luvulla Ata kehitti tuotteita kaivosteollisuuden koneisiin.

Tampereen kauppakamari palkitsi Ata Gearsin vuoden 2012 parhaana työnantajana.. Toimitusjohtajaksi nimitettiin Ata Gearsin historiassa ensimmäistä kertaa nainen Hanna Miettinen vuonna 2018.

Lähteet
-------

1. 1 2 3 4  Ata timeline (Arkistoitu – Internet Archive), Ata Gears Oy, viitattu 27.4.2015.
2. 1 2 3
3. ↑  Aamulehti: Ata Gears aloittaa yt-neuvottelut, Taloussanomat 10.4.2015. Viitattu 27.4.2015.
4. ↑  FMS-menestystarinoita: Ata Gears[vanhentunut linkki], Fastems FMS, viitattu 27.4.2015.
5. ↑  Blomberg, Olli: *Yhteissisusta Vanajan ja Sisun kautta Patriaan*. Hämeenlinna: Patria Vehicles Oy, ISBN 952-91-5613-8, s. 15–18.
6. ↑  Stenroos, Päivi: Ata Gears: Kartiohammaspyöriä vaativaan käyttöön (Arkistoitu – Internet Archive), Tampereen seudun vetovoima 5.12.2014, viitattu 27.4.2015.
7. ↑  Ata Gears Oy palkittiin Pirkanmaan parhaana työnantajana, Tampereen Kauppakamari 18.1.2013, viitattu 27.4.2015.
8. ↑  Ata Gears Oy *asiakastieto.fi*.
**Erkki Harry Juhani Ahlström** (11. joulukuuta 1904 Noormarkku – 24. syyskuuta 1938 Noormarkku) oli suomalainen yritysjohtaja, säveltäjä ja kilpapurjehtija.

Erkki Ahlströmin vanhemmat olivat vuorineuvos Walter Ahlström ja Lilli Nevander. Hän kävi Helsingin suomalaista yhteiskoulua ja myöhemmin Porin ruotsalaista yhteiskoulua. Erkki Ahlström oli sitten Ahlström Oy:n palveluksessa ja toimi yhtiön Varkauden tehtaiden johtajana. Hän oli myös yhtiön hallituksen jäsenenä.

Erkki Ahlström oli tunnettu myös purjehduksen harrastajana. Hän voitti useita palkintoja huomattavissa kansainvälisissä purjehduskilpailuissa sekä tuki kilpapurjehdusta lahjoituksilla. Vuonna 1937 Ahlström edusti Suomea amerikkalaisissa Bermuda-purjehduksissa ja samana vuonna hän voitti Turun purjehdusviikolla ensimmäiset palkinnot Zaké Westinin rakentamalla kansainvälisen kuutosluokan veneellä *Marga*. Ahlström harrasti myös musiikkia ja teki omia sävellyksiä.

Erkki Ahlström kuoli syyskuussa 1938 muutamia kuukausia kestäneen sairauden seurauksena.

Taidemesenaatti Maire Gullichsen oli Erkki Ahlströmin sisar.

Erkki Ahlströmin pianosävellyksiä
---------------------------------

* *Hymn till solnedgången*. 1937
* *Meditation: Ess-dur*. 1937
* *Valse Bomi: G-dur*. 1937
* *Valse Nita*. 1937
* *Valsfantasi: Ass-dur*. 1937

Lähteet
-------

1. 1 2 3  Johtaja Erkki Ahlström, Suomen puu : Suomen puutavara- ja paperimiesten äänenkannattaja, 26.09.1938, nro 18, s. 20, Kansalliskirjaston digitaaliset aineistot
2. 1 2 3 4  Johtaja Erkki Ahlström kuollut, Helsingin Sanomat, 25.09.1938, nro 258, s. 10, Kansalliskirjaston digitaaliset aineistot
3. 1 2 3  Erkki Ahlström, Turun Sanomat, 25.09.1938, nro 258, s. 4, Kansalliskirjaston digitaaliset aineistot
4. ↑  Kansalliskirjasto : Ahlström, Erkki
Badiarin kansallispuisto

|  |  |
| --- | --- |
| Sijainti | 
Bokén alueGuinea |
| Pinta-ala | 
382,0 km2View and modify data on Wikidata  |

Hallinto| Tyyppi | 
KansallispuistoView and modify data on Wikidata  |
| Perustettu | 
1985View and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Badiarin kansallispuisto** on luonnonsuojelualue Guinean pohjoisosassa Senegalin rajalla. Rajan takana suojelualue jatkuu Niokolo-Koban kansallispuistona.

Badiarin kansallispuisto on perustettu vuonna 2002. Sen pinta-ala on 284 300 ha. Puisto kuuluu Unescon Ihminen ja biosfääri-ohjelmaan.

Monimuotoisen luontonsa takia puisto houkuttelee paljon matkailijoita. Siellä on seitsemän eri kasvillisuustyyppiä: tasanko, kukkulat, ruohosavanni, metsäsavanni, avoin metsä, galleriametsä ja ruohikkoiset suoalueet.

Puistossa elää noin 80 eri lajia nisäkkäitä ja 330 lintulajia. Harvinaisiin kasvilajeihin kuuluvat *Cassia sieberiana* -puulaji ja *Combretum micranthum* -niminen pensas. Simpanssi on IUCN:n punaisella listalla uhanalainen. Harvinaisia lintulajeja ovat kattohaikara ja harmaapapukaijan lähisukulainen *Psittacus senegalensis*.

Lähteet
-------

1. 1 2 3  Badiar Unesco. Viitattu 5.4.2014.
2. 1 2  An Inventory of Biodiversity in the Badiar National Park, Guinea Conakry: Implication for Conservation  2009. Research Journal of Biological Sciences.  Arkistoitu 7.4.2014. Viitattu 5.4.2014.
**Randy Holland** on kanadalaissyntyinen yhdysvaltalainen pokeriammattilainen ja entinen lakimies.

Valmistuttuaan Floridan valtionyliopistosta hän työskenteli Floridan osavaltiolle. 1990-luvun alussa Holland alkoi pelata kasinopokerin laillistamisen jälkeen Mississipin pokeriturnauksissa. Pian tämän jälkeen hän voitti Gold Coast Openin $ 200 Limit Hold'em -turnauksen ja siirtyi pokeriammattilaiseksi.

Holland on voittanut kaksi World Series of Poker -turnausta (razzissa vuonna 1996 ja seitsemän kortin avopokerissa vuonna 2000). Pääkilpailussa hän on parhaimmillaan ollut kahdestoista (vuonna 1999). Holland on voittanut useita kasinoissa käytyjä turnauksia Yhdysvalloissa ja Euroopassa. Tammikuussa 2003 hän ansaitsi 163 505 dollaria LA Poker Classic -turnauksen 300 dollarin limit hold'emin voitosta ja tammikuussa 2007 51 971 dollaria Gold Strike World Poker Open -turnauksen 100 dollarin pot limit hold'emin voitosta. World Poker Tourilla Legends of Poker -kisassa elokuussa 2006 Holland oli viides ansaiten 177 460 dollaria.

Mirage Poker Showdown -tapahtumassa toukokuussa 2007 Holland voitti 1 500 dollarin no limit hold'em -turnauksen ja oli vastaavan turnauksen kakkonen muutamaa päivää myöhemmin. Palkintosummat olivat 124 728 ja 52 708 dollaria.

Holland edustaa Paradise Poker -nettipokerihuonetta. Hänen pokeriuransa turnausansiot ylittivät elokuussa 2007 2,8 miljoonaa dollaria.

WSOP-rannekkeet
---------------

| Vuosi | Turnaus | Voittosumma (USD) |
| --- | --- | --- |
| 1996 | $ 1,500 Seven-Card Razz | 87 000 |
| 2000 | $ 1,500 7 Card Stud Hi/Lo | 120 990 |

Lähteet
-------

1. ↑   : Randy Holland WSOP player profile World Series of Poker. Viitattu 10. elokuuta 2007.
2. ↑  CardPlayer.com:n haastattelu (luettu 13.3.2007)
3. ↑   : Randy Holland stats The Hendon Mob. Viitattu 10. elokuuta 2007.

Aiheesta muualla
----------------

* Randy Holland The Hendon Mob Poker Databasessa (englanniksi)
**Mikael Collan** (s. 25. helmikuuta 1975 Helsinki) on suomalainen kauppatieteilijä. Hän on toiminut Valtion taloudellisen tutkimuskeskuksen (VATT) ylijohtajana vuoden 2021 alusta. Hän on toiminut LUT-yliopiston strategisen rahoituksen professorina vuodesta 2013.

Collan kävi koulunsa Kuopiossa ja Turussa ja valmistui ylioppilaaksi Turun Klassillisesta Lukiosta.*lähde?* Hän opiskeli taloustiedettä Åbo Akademissa ja jatkoi väitöskirjaopinnoilla tietojärjestelmätieteiden parissa, myöskin Åbo Akademissa. Kauppatieteiden tohtoriksi Collan väitteli vuonna 2004 epävarmuuden mallintamisesta suurten teollisten investointien kannattavuuslaskennassa.

Collanin tutkimus on keskittynyt kannattavuuslaskentaan, erityisesti reaalioptioanalyysiin ja hän on kehittänyt sumean tuottojakaumamenetelmän (engl. fuzzy pay-off method) reaalioption arvon laskemiseksi yhdessä unkarilaisten matemaatikkojen Robert Fullérin ja Jozsef Mezein kanssa. Collan on myös tutkinut teknologian käyttöönottoa ja siihen vaikuttavia tekijöitä; hän on kehittänyt teknologiavalintoja käsittelevän "laiskan käyttäjän mallin" (Lazy User Model) yhdessä Franck Tetardin kanssa. 

Vuodesta 2015 Collan on ollut Suomen Tiedeseuran jäsen.

Collan harrastaa filateliaa ja postihistoriaa ja julkaisee näihin liittyviä artikkeleja alan lehdissä sekä pitää aiheeseen liittyvää blogia.

Lähteet
-------

1. 1 2  Jäsenluettelo  2.6.2023. Suomen Tiedeseura. Viitattu 16.6.2023.
2. 1 2  Mikael Collan: CV VATT. Viitattu 16.6.2023.
3. ↑  Valtion taloudellisen tutkimuskeskuksen ylijohtajaksi Mikael Collan *Valtiovarainministeriö*.  15.10.2020. Viitattu 7.11.2020.
4. ↑  Collan, M. 2004, Giga-Investments: Modelling the Valuation of Very Large Industrial Real Investments, TUCS Dissertations No 57, Painosalama, Åbo, Finland
5. ↑  Malli 1930 (Collanin Blogi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Puola

 |
|  |
| Tieteilijät | 
* DBLP
* ORCID
* Scopus
* zbMATH

 |

 |
Reg Lewis (keskellä) vuonna 1972.
**Reg Lewis** (23. tammikuuta 1936 Niles, Kalifornia – 11. helmikuuta 2021 Los Angeles, Kalifornia) oli yhdysvaltalainen kehonrakentaja, joka esiintyi myös elokuvissa.

Kehonrakennusta nuoresta saakka harrastanut Lewis osallistui 1950-luvulla Mae Westin showkiertueeseen ja voitti IFBB:n Mr America -kilpailun vuonna 1963. Hän pyrki elokuvauralle vuonna 1962 valmistuneessa italialaisessa peplum-filmissä *Maciste contro i mostri*, mutta palasi epäonnistuneen kokeilun jälkeen pian takaisin Amerikkaan. Myöhemmin Lewis jatkoi kehonrakennusuraansa ja esiintyi komediassa *Don’t Make Waves* (1967) ja Mae Westin kanssa elokuvassa *Sextette* (1978).

Lähteet
-------

1. ↑  Barnes, Mike: Reg Lewis, Actor and Mae West Muscleman, Dies at 85 *Hollywood Reporter*.  1.3.2021. Viitattu 24.9.2023. (englanniksi)
2. 1 2  Internet Movie Database *imdb.com*. Viitattu 29.3.2014. (englanniksi)
3. ↑  Muscle Memory *musclememory.com*. Viitattu 29.3.2014. (englanniksi)
4. ↑  Della Casa, Steve; Giusti, Marco: *Il grande libro di Ercole*, s. 344. Roma: Centro Sperimentale di Cinematografia, Edizioni Sabinae, 2013. ISBN 978-88-98623-051.

Aiheesta muualla
----------------

* Reg Lewis Internet Movie Databasessa. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |

 |
**Turbofolk** oli hajoavassa Jugoslaviassa syntynyt musiikkigenre, joka oli kansanmusiikin ja popmusiikin sulautuma. Turbofolk yhdisti perinteen ja uuden ajan. Sitä kuunneltiin eniten 1990-luvun alun Serbiassa, Bosnia ja Hertsegovinassa ja Montenegrossa, sekä myös muualla entisessä Jugoslaviassa, Kroatiassa ja Makedoniassa. Turbofolk levisi myös Bulgariaan, Turkkiin ja Kreikkaan nimillä chalga, Arabesk ja Laïka. Turbofolk syntyi alkujaan noin 1988, unohdettiin pian ja palasi 1993.

Turbofolk tuli kuuluisaksi vuoden 1994 kappaleella "200 na sat" (200 tunnissa), jonka esitti Ivan Gavrilović. Kappale oli tunnetun 2 Unlimitedin eurodance-hitin *No Limits* cover-versio. Myöhemmin samasta kappaleesta eräs kroaattiryhmä teki oman coverinsa, nimellä *Nema ograničenja*, jossa vokaaleissa toistettiin termiä turbofolk. Turbofolk-laulajiin ilmestyi pian vähäpukeisia tyttöjä, mm. Ceca, Mira Škorić, Dragana Mirković ja Snežana Babić Sneki.

Serbiassa turbofolkia levittivät mm. televisioasemat Pink-TV ja Palma, jotka esittivät turbofolk-videoita.

Turbofolk herättää edelleen 1990-luvun Slobodan Miloševićin hallitseman Jugoslavian muistoja. Yksi kuuluisimmista serbialaisista sotapäälliköistä, Arkan oli naimisissa laulaja Cecan kanssa.

Turbofolk-artisteja
-------------------

* Aca Lukas
* Ceca
* Dara Bubamara
* Dragan Kojić Keba
* Dragana
* Goga Sekulić
* Indira Radić
* Jelena Karleuša
* Kemal Malovčić
* Marta Savić
* Mile Kitić
* Milica Todorović
* Miloš Bojanić
* Mitar Mirić
* Nada Topčagić
* Nedeljko Bajić Baja
* Osman Hadžić
* Rodoljub "Roki" Vulović
* Seka Aleksić
* Sinan Sakić
* Šaban Šaulić
* Šako Polumenta
* Siniša Vuco
**Voikahvi** on kahvijuoma, joka koostuu kahvista, voista ja MCT-öljystä. Kahvireseptin on kehittänyt yhdysvaltalainen IT- ja terveysyrittäjä Dave Asprey vuonna 2009. Aspreyn mukaan voikahvi tehostaa oppimista ja painonpudotusta, ja juoma onkin saavuttanut suuren suosion maailmanlaajuisesti. Tutkittuja terveyshyötyjä ainesosista on kuitenkin vähän.

Valmistaminen ja ainesosat
--------------------------

Aspreyn reseptiin kuuluu 2 dl mahdollisimman hyvälaatuista kahvia, jonka joukkoon sekoitetaan 1 rkl suolatonta voita ja 1 rkl MCT-öljyä. Kaikki ainekset sekoitetaan blenderissä, ja juoma nautitaan kuumana.

Kahvilla väitetään olevan terveyshyötyjä. Juoma sisältää paljon antioksidantteja ja kohtuullisesti käytettynä kahvin sisältämä kofeiini piristää. Lisäksi kahvin väitetään tehostavan rasvanpolttoa, sillä kofeiinin väitetään tehostavan aineenvaihduntaa. Lisäksi jotkut tutkimukset ovat osoittaneet kahvin ennalta ehkäisevän joitakin sairauksia. Lisäksi kahvin on väitetään myös nostattavan mielialaa.*lähde?*

Voin lisääminen juomaan on vanha perinne. Muun muassa saamelaisten, mongolialaisten ja etiopialaisten on tiedetty lisäävän juomansa joukkoon voita.*lähde?* Voi on energiapitoinen lisä juomaan, ja lisäksi se on tyydyttynyttä rasvaa. Rasvan syöminen runsaasti voi kohottaa veren LDL- ja HDL-kolesterolipitoisuutta ja lisätä sydän- ja verisuonitautiriskiä. Elimistön reagoiminen rasvaan on kuitenkin yksilöllistä.

MCT-öljy on juoman toinen rasvakomponentti. MCT tulee englannin kielen sanoista *medium-chain triglycerids* ja tarkoittaa keskipitkiä triglyseridiketjuja. Näiden keskipitkien triglyseridien sanotaan olevan hiukan erilaisia kuin lyhyt- ja pitkäketjuiset. Keskipitkien triglyseridien sanotaan kulkeutuvan elimistössä suoraan maksaan eivätkä ne siten varastoituisi. Lisäksi MCT-öljyn väitetään kiihdyttävän rasvanpolttoa*lähde?*

Lähteet
-------

1. 1 2  Rasvakahvi-ilmiö saapui Suomeen – kahviin lorautetaan nyt voita ja öljyä *HS.fi*.  Arkistoitu 24.10.2016. Viitattu 24.10.2016.
2. ↑  Kahviin lisätään nyt myös voita, mutta onko siitä mitään hyötyä? *HS.fi*.  Arkistoitu 25.10.2016. Viitattu 24.10.2016.
3. 1 2  Bulletproof kahvi eli voikahvi - Lifted.fi *Lifted.fi*.  25.7.2014.  Arkistoitu 24.10.2016. Viitattu 24.10.2016.
4. 1 2  13 Health Benefits of Coffee, Based on Science *Authority Nutrition*.  25.11.2013.  Arkistoitu 24.10.2016. Viitattu 24.10.2016.
**Paul-Eric Viktor Westman** (21. maaliskuuta 1887 Kirkkonummi – 26. toukokuuta 1958) oli suomalainen maanviljelijä ja tietokirjailija.

Westmanin vanhemmat olivat agronomi, kunnallisneuvos Viktor Selim Westman (1857–1929) ja Edla Johanna Svensson (1862–1940). Hän pääsi ylioppilaaksi 1905 Helsingin ruotsalaisesta normaalilyseosta ja opiskeli Helsingin yliopistossa oikeustiedettä ja maa- ja metsätaloutta.

Westman oli maanviljelijänä ja kartanonomistajana Kirkkonummella (omisti siellä Jeggarsin maatilan) sekä Inkoossa. Hän oli naimisissa vuodesta 1918 Helny Nykoppin kanssa. Westman toimi Kirkkonummella kunnalislautakunnan ja verotuslautakunnan puheenjohtajana.

Paul-Eric Westmanin veljiä olivat Inkoon kunnaneläinlääkäri Ola Westman ja pastori, Suomen eläinsuojeluyhdistyksen puheenjohtaja Tor Westman.

Julkaisuja
----------

* *Fröodling av röd- och alsikeklöver*. Söderström, Helsingfors 1917, suomeksi nimellä *Puna- ja alsikeapilan siemenviljelys*. Otava 1920

Lähteet
-------

1. 1 2 3  Ylioppilasmatrikkeli 1905, matrikkelinumero 29427
2. ↑  Kommunalrådet Viktor Westman, Nyland, 26.10.1929, nro 123, s. 1, Kansalliskirjaston digitaaliset aineistot
3. 1 2  Kommunalrådinnan Westman död, Nyland, 20.08.1940, nro 93, s. 4, Kansalliskirjaston digitaaliset aineistot
4. ↑  Kanto, Länsi-Uusimaa, 10.06.1938, nro 41, s. 4, Kansalliskirjaston digitaaliset aineistot
5. ↑  Kuulutus, Länsi-Uusimaa, 05.07.1938, nro 47, s. 1, Kansalliskirjaston digitaaliset aineistot
**Minh Ly** (s. 24. maaliskuuta Vietnam) on vietnamilaissyntyinen yhdysvaltalainen pokeriammattilainen. Hitsaajana työskennellyt Ly muutti Vietnamista Las Vegasiin vuonna 1986. Hän oli töissä keittiöapulaisena paikallisessa kiinalaisessa ravintolassa 1980-luvun lopulla. Pelijakajanakin toiminut Ly, kuten monet muutkin Vegasissa, aloitti pokeriuransa pienten limiittien käteispeleissä saadakseen lisäansioita. Lystä tuli menestyvä korkeiden limiittien käteispelaaja ennen siirtymistään turnauspokeriin.

Pokeriura
---------

Ly oli ensimmäistä kertaa World Series of Poker -turnauksen finaalipöydässä vuonna 2001, jolloin hän sijoittui kolmanneksi $3,000 limit Texas hold 'em -turnauksessa. Seuraavana vuonna Ly oli WSOP:n pääturnauksen yhdeksäs ansaiten 85 000 dollaria. Vuoden 2005 WSOP:ssa hän oli toinen $5,000 short-handed no limit hold 'em -turnauksessa häviten Doyle Brunsonille.

Ly voitti World Poker Tour -kiertueeseen kuuluvan the 2nd Doyle Brunson North American Poker Championship -turnauksen Las Vegasissa 18. lokakuuta 2005. Lopussa Lynin J♣ 3♥ voitti Dan Harringtonin A♥ 5♣-käden, kun yhteisiksi korteiksi tuli 6♣ 9♦ 3♠ K♠ 7♦. Ly ansaitsi voitostaan 1 060 050 dollaria.

Minh Ly oli mukana *High Stakes Pokerin* toisella tuotantokaudella. Ly asuu Temple Cityssä Kaliforniassa. Hän pelaa vakituisesti Bellagion suurten panosten käteispelissä (niin sanotussa "The Big Gamessa") ja on naimisissa Lu Binhin kanssa. 

Barry Greensteinin mukaan Ly hallitsee kaikki pelimuodot hyvin, mutta hänen rajoittunut englannintaitonsa vähentää hänen saamaansa huomiota.

Elokuussa 2007 Lyn pokeriuran turnausansiot ylittivät 2,5 miljoonaa dollaria.

Lähteet
-------

1. 1 2   : Minh Ly WSOP player profile World Series of Poker. Viitattu 15. elokuuta 2007.
2. ↑   : Profile: Minh Ly World Poker Tour. Viitattu 20. maaliskuuta 2007.
3. ↑   : Doyle Brunson Ties Johnny Chan with 10th WSOP Bracelet Poker Player.  Arkistoitu 27.9.2007. Viitattu 20. maaliskuuta 2007.
4. ↑   : Minh Ly profile PokerListings.com. Viitattu 15. elokuuta 2007.
5. ↑  Barry Greenstein: Minh Ly player analyse Barry Greenstein.  Arkistoitu 18.8.2007. Viitattu 15. elokuuta 2007.
6. ↑   : Minh Ly stats The Hendon Mob. Viitattu 15. elokuuta 2007.

Aiheesta muualla
----------------

* Minh Ly The Hendon Mob Poker Databasessa (englanniksi)
*Tämä artikkeli käsittelee henkilöä Hartsa. Muita merkityksiä on  Harri täsmennyssivulla.*
**Harri Verkkoperä** eli **Hartsa** on suomalainen laulaja, säveltäjä ja sanoittaja, joka on tehnyt yhden pitkäsoiton *Sateen jälkeen* sekä singlen *Tää on se päivä*. 
Hartsa on kertonut aloittaneensa musiikkiuransa Cantores Minores-kuorossa 11-vuotiaana. 1980-luvulla hän teki mainosmusiikkia, ja omakustanteena ensimmäisen pitkäsoittolevyn vuonna 1991. Sen jälkeen hän kertoo työskennelleensä pitkään lastenkodin ohjaajana, kunnes päätti palata musiikin pariin vuonna 2015.

Diskografia
-----------

* *Sateen jälkeen* LP (1991)
* *Tää on se päivä/Milloin vaan* single (2015)

Levyllä avustivat

* Shawn "Tipi" Toikka, särökitarat.
* Tommi Kyyrä saksofoni.
* Seppo Heikkonen saksofoni.

Kuoro

* Kaija Kärkinen raidat A1 ,A4.
* Kirsi Suhonen
* Kari Kuivalainen

Äänitys ja mixaus Tipi Toikka.
Voiceman Studio. 
Kannen suunnittelu Helsinki Connection. 
Kansikuva Riitta Sourander.

Aiheesta muualla
----------------

* Hartsan esitystuotanto Suomen äänitearkistossa (1901–1999)
* Hartsan sävellystuotanto Suomen äänitearkistossa (1901–1999)
* Hartsan sanoitustuotanto Suomen äänitearkistossa (1901–1999)

Lähteet
-------

1. ↑  Hartsan verkkosivut harri-verkkoper.squarespace.com:  Harri Verkkoperä.  Arkistoitu 1.4.2017. Viitattu 19.3.2017.